पाएं अपने शहर की ताज़ा ख़बरें और फ्री ई-पेपरडाउनलोड करें
दक्षिण कोरिया के वीडियो गेम डेवलपर क्राफ्टन ने बैटलग्राउंड्स मोबाइल इंडिया की लॉन्चिंग की घोषणा की है। ये पबजी का नया वर्जन है। क्राफ्टन द्वारा डेवलप यह मल्टीप्लेयर मोबाइल गेम है। बैटलग्राउंड्स मोबाइल इंडिया आउटफिट्स और फीचर्स जैसे इन-गेम इवेंट्स के साथ रिलीज होगा। यह गेम मोबाइल डिवाइसेस पर फ्री-टू-प्ले एक्सपीरियंस देगा।
बैटलग्राउंड्स मोबाइल इंडिया एक जंग के जैसा अनुभव देता है। इसके लॉन्च होने के पहले इसके प्री-रजिस्ट्रेशन का समय उपलब्ध रहेगा। यह गेम केवल भारत में खेलने के लिए उपलब्ध होगा। एक ईस्पोर्ट्स इकोसिस्टम बनाने के लिए क्राफ्टन कुछ पार्टनर्स के साथ मिलकर काम करेगा और नियमित रूप से इन-गेम कंटेंट लाएगा।
डेटा सिक्योरिटी पहली प्राथमिकता
प्राइवेसी और डेटा सिक्योरिटी को प्राथमिकता देते हुए क्राफ्टन हर स्टेज में डेटा की सुरक्षा सुनिश्चित करने के लिए अपने पार्टनर्स के साथ काम करेगा। इससे सुनिश्चित होगा कि प्राइवेसी के अधिकारों का सम्मान हो और डेटा का पूरा कलेक्शन और स्टोरेज भारत में प्लेयर्स के लिए लागू सभी कानूनों का पालन करते हुए किया जाएगा।
फौजी को मिलेगी टक्कर
इस वेटल गेम से देसी वेटल गेम फौजी को सीधी टक्कर मिलेगी। FAU-G (फीयरलेस और यूनाइटेड गार्ड्स) मोबाइल के लिए एक फर्स्ट-पर्सन शूटर गेम है। गेम को बेंगलुरु की कंपनी nCore गेम्स ने बनाया है। पबजी बैन होने के बाद अभिनेता अक्षय कुमार ने मेड-इन-इंडिया FAU-G गेम लॉन्च करने की घोषणा की थी। FAU-G को "आत्मनिर्भर भारत" मुहीम के तहत तैयार किया गया है। गेम से होने वाली कमाई का 20 प्रतिशत हिस्सा भारत के वीर ट्रस्ट को डोनेट किया जाएगा।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hne_Deva hin_Deva hin_Deva hin_Deva zho_Hant eng_Latn